nibzard/narodne-novine-full-text-markdown huggingface dataset:
### NN 21/2017 (10.3.2017.), Obavijest o izmjeni Specifikacije proizvoda za zaštitu naziva »Slavonski med« zaštićena oznaka izvornosti

MINISTARSTVO POLJOPRIVREDE

504

Ministarstvo poljoprivrede na temelju članka 91. stavka 3. Zakona o poljoprivredi (»Narodne novine« broj 30/15, u daljnjem tekstu: Zakon) i članka 8. stavka 4. Pravilnika o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (»Narodne novine« broj 65/15, u daljnjem tekstu: Pravilnik) objavljuje

OBAVIJEST

O IZMJENI SPECIFIKACIJE PROIZVODA ZA ZAŠTITU NAZIVA »SLAVONSKI MED« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 28. veljače 2017. godine zaprimilo je izmijenjenu Specifikaciju proizvoda za zaštitu naziva »Slavonski med« zaštićena oznaka izvornosti od podnositelja zahtjeva Udruge proizvođača »Slavonskog meda«, Trg Ljudevita Patačića 1, 33 000 Virovitica.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor sukladno članku 91. stavku 3. Zakona i članku 8. stavku 6. Pravilnika.

3. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

4. Sukladno članku 8. stavku 4. Pravilnika, nakon objave ove Obavijesti, na mrežnim stranicama Ministarstva poljoprivrede (www.mps.hr) bit će objavljena izmijenjena Specifikacija proizvoda za zaštitu naziva »Slavonski med« zaštićena oznaka izvornosti.

Klasa: 310-26/16-01/107

Urbroj: 525-09/1340-17-8

Zagreb, 2. ožujka 2017.

Ministar poljoprivrede
Tomislav Tolušić, dipl. iur., v. r.
### NN 21/2017 (10.3.2017.), Indeks proizvođačkih cijena industrijskih proizvoda na domaćem tržištu u veljači 2017.

Državni zavod za statistiku

505

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
U VELJAČI 2017.

Indeks proizvođačkih cijena industrijskih proizvoda na domaćem tržištu u veljači 2017. u odnosu na siječanj 2017. iznosi 100,0.

Klasa: 954-02/17-01/06
Urbroj: 555-06-03-03-17-06
Zagreb, 9. ožujka 2017.

Ravnatelj
Marko Krištof, v. r.
### NN 21/2017 (10.3.2017.), Prosječna mjesečna isplaćena neto plaća i bruto plaća po zaposlenome u pravnim osobama Republike Hrvatske za 2016.

DRŽAVNI ZAVOD ZA STATISTIKU

506

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2016.

Prosječna mjesečna isplaćena neto plaća po zaposlenome u pravnim osobama Republike Hrvatske za 2016. iznosila je 5.685 kuna.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2016.

Prosječna mjesečna bruto plaća po zaposlenome u pravnim osobama Republike Hrvatske za 2016. iznosila je 7.752 kune.

Klasa: 953-03/17-01/4
Urbroj: 555-08-06-17-1
Zagreb, 2. ožujka 2017.

Ravnatelj
Marko Krištof, v. r.
### NN 22/2017 (13.3.2017.), Odluka o izmjeni Odluke o uvjetima i načinu na koji ovlašteni mjenjači obavljaju mjenjačke poslove

HRVATSKA NARODNA BANKA

511

Na temelju članka 46. stavka 5. Zakona o deviznom poslovanju (»Narodne novine«, br. 96/2003., 140/2005., 132/2006., 150/2008., 92/2009., 133/2009. Zakon o platnom prometu, 153/2009., 145/2010. i 76/2013.) i članka 42. stavka 3. točke 12. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 8. ožujka 2017. donio je

ODLUKU

O IZMJENI ODLUKE O UVJETIMA I NAČINU NA KOJI OVLAŠTENI MJENJAČI OBAVLJAJU MJENJAČKE POSLOVE

Članak 1.

(1) U Odluci o uvjetima i načinu na koji ovlašteni mjenjači obavljaju mjenjačke poslove (»Narodne novine«, br. 22/2016.) u članku 9. stavak 4. briše se.

(2) Dosadašnji stavak 5. postaje stavak 4.

Članak 2.

Ova Odluka o izmjeni Odluke o uvjetima i načinu na koji ovlašteni mjenjači obavljaju mjenjačke poslove objavit će se u »Narodnim novinama«, a stupa na snagu osmoga dana od dana objave.

Broj: 826/2017.

Zagreb, 8. ožujka 2017.

Predsjednik Savjeta Hrvatske narodne banke guverner
Boris Vujčić, v. r.
### NN 22/2017 (13.3.2017.), Odluka o puštanju u optjecaj kovanog novca kuna i lipa s oznakom godine kovanja »2017.«

Hrvatska narodna banka

510

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 8. ožujka 2017. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2017.«

1. Kovani novac kuna i lipa s oznakom godine kovanja »2017.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), pušta se u optjecaj 15. ožujka 2017.

2. Ova Odluka stupa na snagu prvoga dana nakon dana njezine objave u »Narodnim novinama«.

Broj: 825/2017.

Zagreb, 8. ožujka 2017.

Predsjednik Savjeta Hrvatske narodne banke guverner
Boris Vujčić, v. r.
### NN 23/2017 (15.3.2017.), Pravilnik o izmjeni i dopuni Pravilnika o obveznom sadržaju idejnog projekta

Ministarstvo graditeljstva i prostornoga uređenja

525

Na temelju članka 133. stavka 1. Zakona o prostornom uređenju (»Narodne novine«, broj 153/13) ministar graditeljstva i prostornoga uređenja, donosi

PRAVILNIK

O IZMJENI I DOPUNI PRAVILNIKA O OBVEZNOM SADRŽAJU IDEJNOG PROJEKTA

Članak 1.

U Pravilniku o obveznom sadržaju idejnog projekta (»Narodne novine«, broj 55/14, 41/15 i 67/16) u članku 17. u stavku 3. iza riječi: »dozvolom« dodaju se riječi: »kao i građevne čestice pripadajućih građevina na trasama linijskih i sličnih građevina (cjevovodi, kabeli različitih namjena, dalekovodi, sustavi navodnjavanja i sl.), ukoliko je za iste lokacijskom dozvolom određeno njeno formiranje«.

Stavak 4. mijenja se i glasi:

»(4) Za golf igrališta, kampove, turističke zone, luke, složene građevine i slične zahvate u prostoru, u lokacijskoj dozvoli određuje se obuhvat zahvata u prostoru, a unutar tog obuhvata formiraju se građevne čestice parcelacijskim elaboratom u skladu s lokacijskom dozvolom.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 350-01/17-04/1

Urbroj: 531-01-17-1

Zagreb, 2. ožujka 2017.

Ministar

Lovro Kuščević, dipl. iur., v. r.
### NN 23/2017 (15.3.2017.), Pravilnik o izmjenama Pravilnika o upisniku pružatelja medijskih usluga, elektroničkih publikacija i neprofitnih proizvođača audiovizualnog i/ili radijskog programa

AGENCIJA za elektroničke medije

537

Na temelju odredbe članka 69. stavka 1. podstavka 7. i članka 75. stavka 6. Zakona o elektroničkim medijima (»Narodne novine«, broj 153/09, 84/11, 94/13 i 136/13), Vijeće za elektroničke medije donosi

PRAVILNIK

O IZMJENAMA PRAVILNIKA O UPISNIKU PRUŽATELJA MEDIJSKIH USLUGA, ELEKTRONIČKIH PUBLIKACIJA I NEPROFITNIH PROIZVOĐAČA AUDIOVIZUALNOG I/ILI RADIJSKOG PROGRAMA

Članak 1.

U Pravilniku o upisniku pružatelja medijskih usluga, elektroničkih publikacija i neprofitnih proizvođača audiovizualnog i/ili radijskog programa (»Narodne novine«, broj 134/13 i 79/14) članak 9. stavak 1. mijenja se i glasi:

»(1) U knjigu pružatelja elektroničkih publikacija Vijeće upisuje pružatelje elektroničkih publikacija temeljem njihove pisane prijave, koja se podnosi na obrascu koji je Prilog 1. ovog Pravilnika.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-12/13-01/0152

Urbroj: 567-02/01-14-08

Zagreb, 8. ožujka 2017.

Vijeće za elektroničke medije

Predsjednica Vijeća

Mirjana Rakić, v. r.

PRILOG 1.

OBRAZAC ZA PRIJAVU U UPISNIK PRUŽATELJA ELEKTRONIČKIH PUBLIKACIJA

|  |  |
| --- | --- |
| OBRAZAC ZA PRIJAVU ELEKTRONIČKE PUBLIKACIJE | |
| Naziv pružatelja el. publikacije: | Upisuje se naziv pravne osobe, nakladnika, odnosno vlasnika publikacije |
| Adresa: | Sjedište (adresa i mjesto) pravne osobe |
| OIB: | OIB pravne osobe |
| Oblik registracije: | Navesti: komercijalni ili neprofitni |
| Telefon: | Broj telefona s pozivnim brojem, broj mobitela |
| E-adresa: | Službena e-adresa tvrtke |
| Odgovorna osoba: | Ime i prezime odgovorne osobe (direktora) |
| Naziv el. publikacije: | Upisuje se naziv medija (portala/publikacije) |
| URL: | Internetska adresa publikacije (http://www…) |
| Glavni urednik publikacije: | Ime i prezime glavnog urednika |
| Naziv pružatelja usluga hostinga: | Naziv tvrtke koja pruža hosting |
| Adresa poslužitelja: | Ulica, grad, broj sjedišta pružatelja usluga hostinga (gdje se nalazi server) |
| Programska osnova:  (može se iskazati i na posebnom listu kao prilog obrascu) | Kratak opis sadržaja portala, uređivačke koncepcije, odnosno tema i rubrika. |
| U [mjesto]\_\_\_\_\_\_\_\_\_\_\_\_\_\_\_, [Datum] \_\_\_\_\_\_\_\_\_\_\_\_.    POTPIS ODGOVORNE OSOBE | |
### NN 23/2017 (15.3.2017.), Rješenje o imenovanju državne tajnice u Ministarstvu mora, prometa i infrastrukture

Vlada Republike Hrvatske

516

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 8. ožujka 2017. godine donijela

RJEŠENJE

O IMENOVANJU DRŽAVNE TAJNICE U MINISTARSTVU MORA, PROMETA I INFRASTRUKTURE

Imenuje se dr. sc. NIKOLINA BRNJAC državnom tajnicom u Ministarstvu mora, prometa i infrastrukture.

Klasa: 080-02/17-01/106 Urbroj: 5030115/1-17-02 Zagreb, 8. ožujka 2017.

Predsjednik

mr. sc. Andrej Plenković, v. r.
### NN 23/2017 (15.3.2017.), Rješenje o imenovanju glavne tajnice Ministarstva uprave

VLADA REPUBLIKE HRVATSKE

517

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13 i 138/15 - Odluka Ustavnog suda Republike Hrvatske), Vlada Republike Hrvatske je na sjednici održanoj 8. ožujka 2017. godine donijela

RJEŠENJE

O IMENOVANJU GLAVNE TAJNICE MINISTARSTVA UPRAVE

Imenuje se VIŠNJA TAFRA glavnom tajnicom Ministarstva uprave, na razdoblje od četiri godine.

Klasa: 080-02/17-01/109 Urbroj: 5030115/1-17-02 Zagreb, 8. ožujka 2017.

Predsjednik

mr. sc. Andrej Plenković, v. r.
### NN 23/2017 (15.3.2017.), Rješenje o razrješenju članova Odbora za državnu službu

VLADA REPUBLIKE HRVATSKE

518

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 66. stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13 i 138/15 - Odluka Ustavnog suda Republike Hrvatske), Vlada Republike Hrvatske je na sjednici održanoj 8. ožujka 2017. godine donijela

RJEŠENJE

O RAZRJEŠENJU ČLANOVA ODBORA ZA DRŽAVNU SLUŽBU

Razrješuju se dužnosti članovi Odbora za državnu službu:

- SANJA PINTAR GOTAL

- STANKA VUČICA

- MIRNA VUKMAN CEROVEČKI

- SILVANA KUSTEC

- ZDENKO BLAŽENČIĆ.

Klasa: 080-02/17-02/71 Urbroj: 5030115/1-17-02 Zagreb, 8. ožujka 2017.

Predsjednik

mr. sc. Andrej Plenković, v. r.
### NN 23/2017 (15.3.2017.), Rješenje o imenovanju dijela članova Odbora za državnu službu

VLADA REPUBLIKE HRVATSKE

519

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 66. stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13 i 138/15 - Odluka Ustavnog suda Republike Hrvatske), Vlada Republike Hrvatske je na sjednici održanoj 8. ožujka 2017. godine donijela

RJEŠENJE

O IMENOVANJU DIJELA ČLANOVA ODBORA ZA DRŽAVNU SLUŽBU

Za članove Odbora za državnu službu, imenuju se:

- SANJA PINTAR GOTAL

- SILVANA KUSTEC

- ZDENKO BLAŽENČIĆ

- ANA MASLAĆ

- MIRNA VUKMAN CEROVEČKI

- SONJA BARETIĆ.

Klasa: 080-02/17-01/112 Urbroj: 5030115/1-17-02 Zagreb, 8. ožujka 2017.

Predsjednik

mr. sc. Andrej Plenković, v. r.
### NN 23/2017 (15.3.2017.), Rješenje o imenovanju predsjednice Odbora za državnu službu

VLADA REPUBLIKE HRVATSKE

520

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 66. stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13 i 138/15 - Odluka Ustavnog suda Republike Hrvatske), Vlada Republike Hrvatske je na sjednici održanoj 8. ožujka 2017. godine donijela

RJEŠENJE

O IMENOVANJU PREDSJEDNICE ODBORA ZA DRŽAVNU SLUŽBU

Imenuje se STANKA VUČICA predsjednicom Odbora za državnu službu.

Klasa: 080-02/17-01/104 Urbroj: 5030115/1-17-02 Zagreb, 8. ožujka 2017.

Predsjednik

mr. sc. Andrej Plenković, v. r.
### NN 23/2017 (15.3.2017.), Rješenje o razrješenju predsjednice, zamjenika predsjednice i članova Upravnog odbora Zaklade »Hrvatska za djecu«

VLADA REPUBLIKE HRVATSKE

521

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 2. Zakona o Zakladi »Hrvatska za djecu« (»Narodne novine«, broj 82/15), Vlada Republike Hrvatske je na sjednici održanoj 8. ožujka 2017. godine donijela

RJEŠENJE

O RAZRJEŠENJU PREDSJEDNICE, ZAMJENIKA PREDSJEDNICE I ČLANOVA UPRAVNOG ODBORA ZAKLADE »HRVATSKA ZA DJECU«

1. Razrješuje se BERNARDICA JURETIĆ dužnosti predsjednice Upravnog odbora Zaklade »Hrvatska za djecu«.

2. Razrješuje se ANTE BABIĆ dužnosti zamjenika predsjednice Upravnog odbora Zaklade »Hrvatska za djecu«.

3. Razrješuju se dužnosti članovi Upravnog odbora Zaklade »Hrvatska za djecu«:

- JOSIP SARIĆ, imenovan na prijedlog ministrice nadležne za socijalnu politiku

- IVANA BOŠNJAK, imenovana na prijedlog ministra nadležnog za obrazovanje

- ANA MOČIĆ PAVIĆ, dr. med., imenovana na prijedlog ministra nadležnog za zdravlje

- NADA MURGANIĆ, imenovana na prijedlog radnog tijela Hrvatskoga sabora nadležnog za obitelj

- MARKO SLADOLJEV, imenovan na prijedlog radnog tijela Hrvatskoga sabora nadležnog za socijalnu skrb.

Klasa: 080-02/17-02/68 Urbroj: 5030115/1-17-02 Zagreb, 8. ožujka 2017.

Predsjednik

mr. sc. Andrej Plenković, v. r.
### NN 23/2017 (15.3.2017.), Rješenje o imenovanju predsjednice, zamjenice predsjednice i članova Upravnog odbora Zaklade »Hrvatska za djecu«

VLADA REPUBLIKE HRVATSKE

522

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 2. i članka 7. stavka 1. Zakona o Zakladi »Hrvatska za djecu« (»Narodne novine«, broj 82/15), Vlada Republike Hrvatske je na sjednici održanoj 8. ožujka 2017. godine donijela

RJEŠENJE

O IMENOVANJU PREDSJEDNICE, ZAMJENICE PREDSJEDNICE I ČLANOVA UPRAVNOG ODBORA ZAKLADE »HRVATSKA ZA DJECU«

1. Imenuje se NADA MURGANIĆ predsjednicom Upravnog odbora Zaklade »Hrvatska za djecu«.

2. Imenuje se MARIJA PLETIKOSA zamjenicom predsjednice Upravnog odbora Zaklade »Hrvatska za djecu«.

3. Za članove Upravnog odbora Zaklade »Hrvatska za djecu«, imenuju se:

- MARGARETA MAĐERIĆ, na prijedlog ministrice nadležne za socijalnu politiku

- IVANA BOŠNJAK, na prijedlog ministra nadležnog za obrazovanje

- DUNJA SKOKO-POLJAK, dr. med., na prijedlog ministra nadležnog za zdravlje

- ŽELJKA JOSIĆ, dr. med., na prijedlog radnog tijela Hrvatskoga sabora nadležnog za obitelj

- MARKO SLADOLJEV, na prijedlog radnog tijela Hrvatskoga sabora nadležnog za socijalnu skrb.

Klasa: 080-02/17-01/110 Urbroj: 5030115/1-17-02 Zagreb, 8. ožujka 2017.

Predsjednik

mr. sc. Andrej Plenković, v. r.
### NN 23/2017 (15.3.2017.), Odluka o aktualnoj vrijednosti mirovine od 1. siječnja 2017.

Hrvatski zavod za mirovinsko osiguranje

531

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvat­skog zavoda za mirovinsko osiguranje, na sjednici održanoj 9. ožujka 2017., donosi

ODLUKU

O AKTUALNOJ VRIJEDNOSTI MIROVINE OD 1. SIJEČNJA 2017.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2017. iznosi 61,99 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2017.

Klasa: 041-01/17-02/3 Urbroj: 341-99-01/01-17-2 Zagreb, 9. ožujka 2017.

Predsjednik

Upravnog vijeća Hrvatskog zavoda za mirovinsko osiguranje

Marinko Papuga, v. r.
### NN 23/2017 (15.3.2017.), Odluka o najnižoj mirovini za jednu godinu mirovinskog staža od 1. siječnja 2017.

HRVATSKI ZAVOD ZA MIROVINSKO OSIGURANJE

532

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvat­skog zavoda za mirovinsko osiguranje, na sjednici održanoj 9. ožujka 2017., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2017.

Članak 1.

Najniža mirovina za jednu godinu mirovinskog staža od 1. siječnja 2017. iznosi 60,10 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2017.

Klasa: 041-01/17-02/3 Urbroj: 341-99-01/01-17-3 Zagreb, 9. ožujka 2017.

Predsjednik

Upravnog vijeća Hrvatskog zavoda za mirovinsko osiguranje

Marinko Papuga, v. r.
### NN 23/2017 (15.3.2017.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2017.

HRVATSKI ZAVOD ZA MIROVINSKO OSIGURANJE

533

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvat­skog zavoda za mirovinsko osiguranje, na sjednici održanoj 9. ožujka 2017., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2017.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. siječnja 2017. iznosi 1.234,52 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2016. usklađuju se od 1. siječnja 2017. za 0,65%.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2017.

Klasa: 041-01/17-02/3 Urbroj: 341-99-01/01-17-4 Zagreb, 9. ožujka 2017.

Predsjednik

Upravnog vijeća Hrvatskog zavoda za mirovinsko osiguranje

Marinko Papuga, v. r.
### NN 23/2017 (15.3.2017.), Rješenje Zavoda za unapređivanje zaštite na radu klasa: UP/I-115-01/17-01/06, urbroj: 425-02/2-17-2 od 9. ožujka 2017.

Zavod za unapređivanje zaštite na radu

530

Na zahtjev TEHNIČKO-SIGURNOSNOG SERVISA d.o.o. iz Ivanić-Grada, Proljetna 15, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu (dalje: Zavod) donosi

RJEŠENJE

I.

TEHNIČKO-SIGURNOSNI SERVIS d.o.o. iz Ivanić-Grada, Proljetna 15, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Ministarstva rada i mirovinskoga sustava klasa: UP/I-115-01/15-04/16, urbroj: 524-03-02-01/2-15-2 od 18. veljače 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/17-01/06

Urbroj: 425-02/2-17-2

Zagreb, 9. ožujka 2017.

Ravnatelj

Vitomir Begović, v. r.
### NN 23/2017 (15.3.2017.), Odluka o visini najniže mirovine hrvatskom branitelju iz Domovinskog rata za godinu 2017.

HRVATSKI ZAVOD ZA MIROVINSKO OSIGURANJE

534

Na temelju članka 31. stavka 4. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04, 92/05, 02/07, 107/07, 65/09, 137/09, 146/10, 55/11, 140/12, 19/13 - pročišćeni tekst, 33/13, 148/13 i 92/14) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 9. ožujka 2017., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2017.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2017. u svoti od 2.558,25 kn mjesečno.

Članak 2.

Mirovina u visini najniže mirovine koja se priznaje hrvatskom branitelju iz Domovinskog rata kada navrši 65 godina starosti (muškarac), odnosno 60 godina starosti (žena), a ne ispunjava uvjete mirovinskog staža za priznavanje prava na starosnu mirovinu prema Zakonu o mirovinskom osiguranju, od 1. siječnja 2017. iznosi 2.558,25 kn mjesečno.

Članak 3.

Najniža mirovina određuje se hrvatskom branitelju iz Domovinskog rata kojemu je priznato pravo na mirovinu zbog profesionalne nesposobnosti za rad prema Zakonu o pravima hrvatskih branitelja iz Domovinskog rata i članova njihovih obitelji, uz primjenu mirovinskog faktora iz članka 87. stavka 1. točke 6. Zakona o mirovinskom osiguranju i od 1. siječnja 2017. iznosi 2.046,60 kn mjesečno.

Članak 4.

Najniža mirovina određuje se hrvatskom branitelju iz Domovinskog rata, korisniku starosne ili invalidske i obiteljske mirovine, članu obitelji nakon smrti hrvatskog branitelja kojemu je mirovina priznata prema Zakonu o mirovinskom osiguranju, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2017.

Klasa: 041-01/17-02/3 Urbroj: 341-99-01/01-17-5 Zagreb, 9. ožujka 2017.

Predsjednik

Upravnog vijeća Hrvatskog zavoda za mirovinsko osiguranje

Marinko Papuga, v. r.
### NN 23/2017 (15.3.2017.), Odluka o osnovicama za utvrđivanje vrijednosnog boda prema osobnom činu, ustrojbenom mjestu i zvanju hrvatskog branitelja iz Domovinskog rata za godinu 2016.

HRVATSKI ZAVOD ZA MIROVINSKO OSIGURANJE

535

Na temelju članka 20. stavka 3. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04, 92/05, 02/07, 107/07, 65/09, 137/09, 146/10, 55/11, 140/12, 19/13 - pročišćeni tekst, 33/13, 148/13 i 92/14) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 9. ožujka 2017., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU I ZVANJU HRVATSKOG BRANITELJA IZ DOMOVINSKOG RATA ZA GODINU 2016.

Članak 1.

Za HRVI iz Domovinskog rata utvrđuje se vrijednosni bod za određivanje invalidske mirovine iz članka 16. Zakona o pravima hrvatskih branitelja iz Domovinskog rata i članova njihovih obitelji na temelju pripadajuće osnovice, prema osobnom činu, ustrojbenom mjestu i zvanju, utvrđene ovom Odlukom.

Članak 2.

Za HRVI iz Domovinskog rata, radi izračuna invalidske mirovine prema činu, ustrojbenom mjestu i zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 93.830,24 |
| Pozornik | 99.706,06 |
| Razvodnik (zastavnik HRM) | 106.738,44 |
| Skupnik | 94.860,67 |
| Zapovjednik desetine | 112.654.87 |
| Zapovjednik voda | 119.633,79 |
| Zapovjednik satnije | 143.565,69 |
| Zamjenik zapovjednika bojne | 157.526,74 |
| Zapovjednik bojne | 173.474,93 |
| Zamjenik zapovjednika brigade | 189.422,05 |
| Zapovjednik brigade | 189.422,05 |
| Desetnik | 108.524.58 |
| Vodnik | 116.321,23 |
| Stožerni vodnik | 117.118,65 |
| Narednik | 117.118,65 |
| Nadnarednik | 117.785,65 |
| Stožerni narednik | 121.621,96 |
| Časnički namjesnik | 135.658,93 |
| Zastavnik | 115436,17 |
| Poručnik (poručnik korvete) | 119.633,79 |
| Natporučnik (poručnik fregate) | 129.604,61 |
| Satnik (poručnik bojnog broda) | 143.576,03 |
| Bojnik (kapetan korvete) | 157.526,74 |
| Pukovnik (kapetan fregate) | 173.474,93 |
| Brigadir (kapetan bojnog broda) | 189.422,05 |
| Stožerni brigadir (komodor) | 205.369,15 |
| Brigadni general (komodor) | 205.369,15 |
| Zapovjednik zbornog mjesta | 173.474,93 |
| Zapovjednik zbornog područja | 221.335,51 |
| General bojnik (kontraadmiral) | 221.335,51 |
| General pukovnik (viceadmiral) | 227.313,93 |
| General zbora (admiral) | 233.292,38 |
| Zapovjednik obrane grada | 173.474,93 |
| Stožerni general (stožerni admiral) | 239.270,80 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2017.

Klasa: 041-01/17-02/3 Urbroj: 341-99-01/01-17-6 Zagreb, 9. ožujka 2017.

Predsjednik

Upravnog vijeća Hrvatskog zavoda za mirovinsko osiguranje

Marinko Papuga, v. r.
### NN 23/2017 (15.3.2017.), Odluka o faktoru osnovne mirovine od 1. siječnja 2017.

HRVATSKI ZAVOD ZA MIROVINSKO OSIGURANJE

536

Na temelju članka 93. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 9. ožujka 2017., donosi

ODLUKU

O FAKTORU OSNOVNE MIROVINE OD 1. SIJEČNJA 2017.

Članak 1.

Faktor osnovne mirovine od 1. siječnja 2017. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2017.

Klasa: 041-01/17-02/3 Urbroj: 341-99-01/01-17-7 Zagreb, 9. ožujka 2017.

Predsjednik

Upravnog vijeća Hrvatskog zavoda za mirovinsko osiguranje

Marinko Papuga, v. r.
### NN 23/2017 (15.3.2017.), Odluka o početku obnašanja zastupničke dužnosti zamjenika zastupnika u Hvatskom saboru

Hrvatski sabor

515

Na temelju članka 81. Ustava Republike Hrvatske i članka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 10. ožujka 2017. donio je

ODLUKU

O POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati ALEN PRELEC.

Klasa: 021-14/17-01/04

Zagreb, 10. ožujka 2017.

HRVATSKI SABOR

Predsjednik

Hrvatskoga sabora

Božo Petrov, v. r.
### NN 24/2017 (17.3.2017.), Pravilnik o izmjenama Pravilnika o upisu u upisnike dobavljača, laboratorija i uzorkivača poljoprivrednog sjemena i sadnog materijala

MINISTARSTVO POLJOPRIVREDE

543

Na temelju članka 7. stavka 5. Zakona o sjemenu, sadnom materijalu i priznavanju sorti poljoprivrednog bilja (»Narodne novine« br. 140/05, 35/08, 25/09, 124/10, 55/11 i 14/14) ministar poljoprivrede donosi

PRAVILNIK

O IZMJENAMA PRAVILNIKA O UPISU U UPISNIKE DOBAVLJAČA, LABORATORIJA I UZORKIVAČA POLJOPRIVREDNOG SJEMENA I SADNOG MATERIJALA

Članak 1.

U Pravilniku o upisu u Upisnike dobavljača, laboratorija i uzorkivača poljoprivrednog sjemena i sadnog materijala (»Narodne novine« br. 29/08, 21/09 i 37/09) u Obrascu 2 naznaka: »(i pečat)« briše se.

Članak 2.

U Obrascu 3 naznaka »(pečat)« briše se.

Članak 3.

U Obrascu 4 i Obrascu 8 naznaka »(i pečat)« briše se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-01/05

Urbroj: 525-09/0007-17-1

Zagreb, 2. ožujka 2017.

Ministar poljoprivrede
Tomislav Tolušić, dipl. iur., v. r
### NN 24/2017 (17.3.2017.), Pravilnik o izmjenama Pravilnika o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama

MINISTARSTVO POLJOPRIVREDE

546

Na temelju članka 7. stavka 3., članka 8. stavka 2., članka 10. stavka 4., članka 11. stavka 5., članka 34. stavka 9. i 10., članka 38. stavka 3., članka 39. stavka 3., 7. i 8., članka 41. stavka 3., članka 45. stavka 2., članka 46. stavka 4. i članka 47. stavka 5. Zakona o biljnom zdravstvu (»Narodne novine«, br. 75/05, 25/09 i 55/11) ministar poljoprivrede donosi

PRAVILNIK

O IZMJENAMA PRAVILNIKA O MJERAMA ZA SPRJEČAVANJE UNOŠENJA I ŠIRENJA ORGANIZAMA ŠTETNIH ZA BILJE, BILJNE PROIZVODE I DRUGE NADZIRANE PREDMETE I MJERAMA SUZBIJANJA TIH ORGANIZAMA

Članak 1.

U Pravilniku o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama (»Narodne novine« br. 74/06, 84/10, 120/11, 46/14 i 119/14) u Prilogu 6. i Prilogu 10: riječi »žig i« brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-01/06

Urbroj: 525-09/0007-17-1

Zagreb, 2. ožujka 2017.

Ministar poljoprivrede
Tomislav Tolušić, dipl. iur., v. r.
### NN 24/2017 (17.3.2017.), Pravilnik o izmjenama Pravilnika o kontroli poljoprivrednoga reprodukcijskog materijala koji se uvozi i obrascu prijave uvoza poljoprivrednoga reprodukcijskog materijala

MINISTARSTVO POLJOPRIVREDE

545

Na temelju članka 72. stavka 9. Zakona o sjemenu, sadnom materijalu i priznavanju sorti poljoprivrednog bilja (»Narodne novine«, br. 140/05, 35/08, 25/09, 124/10, 55/11 i 14/14) ministar poljoprivrede donosi

PRAVILNIK

O IZMJENAMA PRAVILNIKA O KONTROLI POLJOPRIVREDNOGA REPRODUKCIJSKOG MATERIJALA KOJI SE UVOZI I OBRASCU PRIJAVE UVOZA POLJOPRIVREDNOGA REPRODUKCIJSKOG MATERIJALA

Članak 1.

U Pravilniku o kontroli poljoprivrednoga reprodukcijskog materijala koji se uvozi i obrascu prijave uvoza poljoprivrednoga reprodukcijskog materijala (»Narodne novine«, br. 126/07) u Obrascu 1 u dijelu »PRIJAVA UVOZA POLJOPRIVREDNOGA REPRODUKCIJSKOG MATERIJALA« riječi: »i pečat« brišu se.

Članak 2.

U Obrascu 2 riječi: »i pečat« brišu se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-01/08

Urbroj: 525-09/0007-17-1

Zagreb, 2. ožujka 2017.

Ministar poljoprivrede
Tomislav Tolušić, dipl. iur., v. r.
### NN 24/2017 (17.3.2017.), Pravilnik o izmjenama Pravilnika o fitosanitarnim zahtjevima kojima mora udovoljavati drveni materijal za pakiranje u međunarodnom prometu

MINISTARSTVO POLJOPRIVREDE

544

Na temelju članka 21. stavka 3. i članka 84. stavka 3. Zakona o biljnom zdravstvu (»Narodne novine«, br. 75/05, 25/09 i 55/11) ministar poljoprivrede donosi

PRAVILNIK

O IZMJENAMA PRAVILNIKA O FITOSANITARNIM ZAHTJEVIMA KOJIMA MORA UDOVOLJAVATI DRVENI MATERIJAL ZA PAKIRANJE U MEĐUNARODNOM PROMETU

Članak 1.

U Pravilniku o fitosanitarnim zahtjevima kojima mora udovoljavati drveni materijal za pakiranje u međunarodnom prometu (»Narodne novine«, br. 89/14) u Prilogu 3. riječi: »pečat« brišu se.

Članak 2.

U Prilogu 4. riječi: »i pečat« brišu se.

Članak 3.

U Prilogu 6. riječi: »pečat« brišu se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-01/09

Urbroj: 525-09/0007-17-1

Zagreb, 2. ožujka 2017.

Ministar poljoprivrede
Tomislav Tolušić, dipl. iur., v. r.
### NN 24/2017 (17.3.2017.), Pravilnik o izmjenama Pravilnika o fitosanitarnom upisniku i biljnim putovnicama

MINISTARSTVO POLJOPRIVREDE

542

Na temelju članka 21. stavka 3., članka 22. stavka 2., članka 23. stavka 5., članka 24. stavka 4., članka 26. stavka 3., članka 30. stavka 2., članka 31. stavka 4. i članka 44. stavka 4. Zakona o biljnom zdravstvu (»Narodne novine«, br. 75/05, 25/09 i 55/11) ministar poljoprivrede donosi

PRAVILNIK

O IZMJENAMA PRAVILNIKA O FITOSANITARNOM UPISNIKU I BILJNIM PUTOVNICAMA

Članak 1.

U Pravilniku o fitosanitarnom upisniku i biljnim putovnicama (»Narodne novine« br. 56/12) u Prilogu 1 riječi: »pečat« brišu se.

Članak 2.

U Prilogu 2 riječi: »i pečat« brišu se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-01/10

Urbroj: 525-09/0007-17-1

Zagreb, 2. ožujka 2017.

Ministar poljoprivrede
Tomislav Tolušić, dipl. iur., v. r
### NN 24/2017 (17.3.2017.), Odluka o iznosu naknade glavnom mentoru i mentoru

Ministarstvo zdravstva

548

Na temelju članka 139. stavka 2. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 12/2012, 35/2012 – Odluka Ustavnog suda Republike Hrvatske, 70/2012, 82/2013, 22/2014 – Odluka Ustavnog suda Republike Hrvatske i 70/2016) i članka 12. stavka 2. Pravilnika o specijalističkom usavršavanju magistra farmacije (»Narodne novine«, broj 73/2008), ministar zdravstva donosi

ODLUKU

O IZNOSU NAKNADE GLAVNOM MENTORU I MENTORU

I.

Godišnja naknada glavnom mentoru za rad po mentorstvu utvrđuje se u iznosu od 1.500,00 kn neto.

II.

Godišnja naknada mentoru za rad po mentorstvu utvrđuje se u iznosu od 1.000,00 kn neto.

III.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/17-01/43

Urbroj: 534-02-1-1/2-17-01

Zagreb, 5. ožujka 2017.

Ministar
prof. dr. sc. Milan Kujundžić, dr. med., v. r.
### NN 24/2017 (17.3.2017.), Odluka o pokretanju postupka za ustrojavanje posebnog studija »Vojno pomorstvo«

VLADA REPUBLIKE HRVATSKE

540

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 48. Zakona o znanstvenoj djelatnosti i visokom obrazovanju (»Narodne novine«, br. 123/03, 198/03, 105/04, 174/04, 2/07 – Odluka Ustavnog suda Republike Hrvatske, 46/07, 45/09, 63/11, 94/13, 139/13, 101/14 i 60/15), Vlada Republike Hrvatske je na sjednici održanoj 16. ožujka 2017. godine donijela

ODLUKU

O POKRETANJU POSTUPKA ZA USTROJAVANJE POSEBNOG STUDIJA »VOJNO POMORSTVO«

I.

Ovom Odlukom pokreće se postupak za ustrojavanje i akreditiranje posebnog integriranog preddiplomskog i diplomskog sveučilišnog studija »Vojno pomorstvo« u okviru Sveučilišta u Splitu.

II.

Studij iz točke I. ove Odluke počet će se izvoditi akademske godine 2018./2019., a provodit će se u Oružanim snagama Repub­like Hrvatske – Hrvatskom vojnom učilištu »Dr. Franjo Tuđman« i sastavnicama Sveučilišta u Splitu, kao suizvoditeljima provedbe studija.

III.

Ovlašćuje se potpredsjednik Vlade Republike Hrvatske i ministar obrane da, u ime Vlade Republike Hrvatske, potpiše Sporazum o ustrojavanju posebnog studija iz točke I. ove Odluke.

IV.

Financijska sredstva za provedbu ove Odluke osigurana su u državnom proračunu Republike Hrvatske, na razdjelu Ministarstva obrane, Ministarstva unutarnjih poslova, Ministarstva mora, prometa i infrastrukture i Ministarstva znanosti i obrazovanja.

V.

Za provedbu ove Odluke zadužuju se Ministarstvo obrane, Ministarstvo unutarnjih poslova, Ministarstva znanosti i obrazovanja i Ministarstvo mora, prometa i infrastrukture.

VI.

Za provedbu ove Odluke osniva se Povjerenstvo koje čine tri predstavnika Ministarstva obrane, od kojih je jedan čelnik Povjerenstva te po jedan predstavnik Ministarstva unutarnjih poslova, Ministarstva mora, prometa i infrastrukture, Ministarstva znanosti i obrazovanja i Sveučilišta u Splitu.

VII.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/76

Urbroj: 50301-29/23-17-2

Zagreb, 16. ožujka 2017.

Predsjednik
mr. sc. Andrej Plenković, v. r.
### NN 25/2017 (20.3.2017.), Pravilnik o dopuni Pravilnika o neprofitnom računovodstvu i računskom planu

Ministarstvo financija

557

Temeljem članka 9. stavka 6. Zakona o financijskom poslovanju i računovodstvu neprofitnih organizacija (»Narodne novine«, br. 121/2014) ministar financija donosi

PRAVILNIK

O DOPUNI PRAVILNIKA O NEPROFITNOM RAČUNOVODSTVU I RAČUNSKOM PLANU

Članak 1.

U Pravilniku o neprofitnom računovodstvu i Računskom planu (»Narodne novine«, broj 1/15) u članku 41. dodaje se novi stavak 4. koji glasi:

»(4) Propisane stope amortizacije dugotrajne imovine iz stavka 3. ovoga članka mogu se uvećati do maksimalno dvostrukih propisanih stopa za dugotrajnu imovinu koja se:

- koristi za gospodarsku djelatnost kod neprofitnih organizacija obveznica poreza na dobit

- nabavlja iz donacija povezanih s izvršenjem ugovornih programa (projekata i aktivnosti)

- nabavlja iz donacija povezanih s nefinancijskom imovinom.«

Dosadašnji stavak 4. postaje stavak 5.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/17-04/05

Urbroj: 513-05-02/17-1

Zagreb, 6. ožujka 2017.

Ministar financija

dr. sc. Zdravko Marić, v. r.
### NN 25/2017 (20.3.2017.), Uredba o prestanku važenja Uredbe o osnivanju Agencije za opremu pod tlakom

Vlada Republike Hrvatske

552

Na temelju članka 12. stavka 2., a u vezi s člankom 71. stavkom 1. točkom 5. Zakona o ustanovama (»Narodne novine«, br. 76/93, 29/97, 47/99 i 35/08), Vlada Republike Hrvatske je na sjednici održanoj 16. ožujka 2017. godine donijela

UREDBU

O PRESTANKU VAŽENJA UREDBE O OSNIVANJU AGENCIJE ZA OPREMU POD TLAKOM

Članak 1.

Danom stupanja na snagu ove Uredbe, prestaje važiti Uredba o osnivanju Agencije za opremu pod tlakom (»Narodne novine«, br. 132/08, 29/11, 90/12 i 8/15).

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-03/25

Urbroj: 50301-25/20-17-2

Zagreb, 16. ožujka 2017.

Predsjednik

mr. sc. Andrej Plenković, v. r.
### NN 25/2017 (20.3.2017.), Pravilnik o dopunama Pravilnika o upisniku knjižnica i knjižnica u sastavu

Ministarstvo kulture

559

Na temelju članka 11. stavka 2. Zakona o knjižnicama (»Narodne novine«, broj 105/97, 5/98, 104/00 i 69/09), ministrica kulture donosi

PRAVILNIK

O DOPUNAMA PRAVILNIKA O UPISNIKU KNJIŽNICA I KNJIŽNICA U SASTAVU

Članak 1.

U Pravilniku o upisniku knjižnica i knjižnica u sastavu (»Narodne novine«, broj 139/98) u članku 2. stavku 3. točki 2. iza riječi: »naziv knjižnice (samostalne),« dodaju se riječi: »osobni identifikacijski broj«.

U točki 3. iza riječi: »naziv knjižnice u sastavu,« dodaju se riječi: »osobni identifikacijski broj pravne osobe u čijem je sastavu knjižnica«.

Članak 2.

U obrascu upisnog lista iza riječi: »NAZIV KNJIŽNICE (samostalne)« stavlja se zarez i dodaju se riječi: »OSOBNI IDENTIFIKACIJSKI BROJ«.

Iza riječi: »NAZIV KNJIŽNICE U SASTAVU« stavlja se zarez i dodaju se riječi: »OSOBNI IDENTIFIKACIJSKI BROJ PRAVNE OSOBE U ČIJEM JE SASTAVU KNJIŽNICA«.

Članak 3.

U obrascu prijave za upis u Upisnik knjižnica i knjižnica u sastavu iza riječi: »NAZIV KNJIŽNICE (samostalne)« stavlja se zarez i dodaju se riječi: »OSOBNI IDENTIFIKACIJSKI BROJ«.

Iza riječi: »NAZIV KNJIŽNICE U SASTAVU« stavlja se zarez i dodaju se riječi: »OSOBNI IDENTIFIKACIJSKI BROJ PRAVNE OSOBE U ČIJEM JE SASTAVU KNJIŽNICA«.

Iza riječi: »Potpis« riječi: »i pečat« brišu se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-04/17-06/0012

Urbroj: 532-06-01-01/6-17-1

Zagreb, 9. ožujka 2017.

Ministrica

dr. sc. Nina Obuljen Koržinek, v. r.
### NN 25/2017 (20.3.2017.), Odluka o prirezu porezu na dohodak Grada Kraljevice

Grad Kraljevica

563

Na temelju članka 20., članka 21. i članka 42. stavka 3. Zakona o lokalnim porezima (»Narodne novine« broj 115/16) i članka 30. Statuta Grada Kraljevice (»Službene novine Grada Kraljevice« broj 4/14, 5/14, 5/15, 4/16) Gradsko vijeće Grada Kraljevice na sjednici održanoj 14. ožujka 2017. godine donosi

ODLUKU

O PRIREZU POREZU NA DOHODAK GRADA KRALJEVICE

Članak 1.

Ovom odlukom propisuje se prirez porezu na dohodak i plaćanje prireza porezu na dohodak na području Grada Kraljevice.

Članak 2.

Prirez porezu na dohodak plaćaju obveznici poreza na dohodak koji imaju prebivalište ili uobičajeno boravište na području Grada Kraljevice, sukladno Zakonu o porezu na dohodak.

Članak 3.

Osnovicu za prirez porezu na dohodak čini ukupan iznos obračunatog poreza na dohodak. Prirez porezu na dohodak plaća se po stopi od 5% od utvrđene osnovice.

Članak 4.

Prirez porezu na dohodak obvezan je obračunati, obustaviti i na propisan uplatni račun uplatiti poslodavac ovlašten za isplatu dohotka istovremeno s isplatom dohotka i poreza na dohodak. Uplatni račun i način plaćanja određeni su važećim zakonskim odnosno podzakonskim aktima.

Članak 5.

Danom stupanja na snagu ove Odluke prestaje važiti Odluka o prirezu porezu na dohodak Grada Kraljevice (»Narodne novine« broj 2/06).

Članak 6.

Ova Odluka objavit će se u »Narodnim novinama«, a stupa na snagu 1. travnja 2017. godine.

Klasa: 410-01/17-01/2

Urbroj: 2170/08-05-17-3

Kraljevica, 14. ožujka 2017.

GRADSKO VIJEĆE GRADA KRALJEVICE

Predsjednik

Aleksandar Kružić, v. r.
### NN 25/2017 (20.3.2017.), Indeks potrošačkih cijena u veljači 2017.

DRŽAVNI ZAVOD ZA STATISTIKU

562

Državni zavod za statistiku objavljuje

INDEKS

POTROŠAČKIH CIJENA U VELJAČI 2017.

Indeks potrošačkih cijena u veljači 2017. u odnosu na siječanj 2017. iznosi 100,2.

Klasa: 957-04/17-01/2

Urbroj: 555-09-05-17-6

Zagreb, 16. ožujka 2017.

Ravnatelj

Marko Krištof, v. r.
### NN 25/2017 (20.3.2017.), Odluka o prestanku važenja Statističkih standarda za godišnje istraživanje o utrošku sirovina, materijala i energenata u industriji (IND-21/REPRO)

Državni zavod za statistiku

561

Na temelju članka 51. Zakona o sustavu državne uprave (»Narodne novine« broj 150/11, 12/13, 93/16 i 104/16), a vezano uz članak 43. Zakona o službenoj statistici (»Narodne novine« broj 103/03, 75/09 i 59/12), ravnatelj Državnog zavoda za statistiku donosi

ODLUKU

O PRESTANKU VAŽENJA STATISTIČKIH STANDARDA ZA GODIŠNJE ISTRAŽIVANJE O UTROŠKU SIROVINA, MATERIJALA I ENERGENATA U INDUSTRIJI (IND-21/REPRO)

Članak 1.

Statistički standardi za godišnje istraživanje o utrošku sirovina, materijala i energenata u industriji (IND-21/REPRO), (»Narodne novine« broj 60/09), prestaju važiti stupanjem na snagu ove Odluke.

Članak 2.

Ova Odluka stupa na snagu osmoga dana od objave u »Narodnim novinama«.

Klasa: 011-04/17-01/2

Urbroj: 555-13-02-17-1

Zagreb, 13. ožujka 2017.

Ravnatelj

Marko Krištof, v. r.
### NN 25/2017 (20.3.2017.), Rješenje o imenovanju pomoćnice ministrice gospodarstva, poduzetništva i obrta

VLADA REPUBLIKE HRVATSKE

553

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 16. ožujka 2017. godine donijela

RJEŠENJE

O IMENOVANJU POMOĆNICE MINISTRICE GOSPODARSTVA, PODUZETNIŠTVA I OBRTA

Imenuje se mr. sc. IVANA SOIĆ pomoćnicom ministrice gospodarstva, poduzetništva i obrta.

Klasa: 080-02/17-01/134

Urbroj: 5030115/1-17-02

Zagreb, 16. ožujka 2017.

Predsjednik

mr. sc. Andrej Plenković, v. r.
### NN 25/2017 (20.3.2017.), Rješenje o imenovanju pomoćnice ministrice gospodarstva, poduzetništva i obrta

VLADA REPUBLIKE HRVATSKE

554

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 16. ožujka 2017. godine donijela

RJEŠENJE

O IMENOVANJU POMOĆNICE MINISTRICE GOSPODARSTVA, PODUZETNIŠTVA I OBRTA

Imenuje se NATAŠA KULAKOWSKI KRAMARIĆ pomoćnicom ministrice gospodarstva, poduzetništva i obrta.

Klasa: 080-02/17-01/135

Urbroj: 5030115/1-17-02

Zagreb, 16. ožujka 2017.

Predsjednik

mr. sc. Andrej Plenković, v. r.
### NN 25/2017 (20.3.2017.), Rješenje o razrješenju predsjednice i članova Vijeća Nacionalne infrastrukture prostornih podataka

VLADA REPUBLIKE HRVATSKE

555

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 27. stavka 1. Zakona o Nacionalnoj infrastrukturi prostornih podataka (»Narodne novine«, broj 56/13), Vlada Republike Hrvatske je na sjednici održanoj 16. ožujka 2017. godine donijela

RJEŠENJE

O RAZRJEŠENJU PREDSJEDNICE I ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Razrješuje se ANKA MRAK TARITAŠ, predstavnica središnjeg tijela državne uprave nadležnog za poslove graditeljstva i prostornoga uređenja, dužnosti predsjednice Vijeća Nacionalne infrastrukture prostornih podataka.

2. Razrješuju se dužnosti članovi Vijeća Nacionalne infrastrukture prostornih podataka:

- mr. sc. LJERKA MARIĆ, predstavnica Nacionalne kontaktne točke

- HRVOJE DOKOZA, predstavnik središnjeg tijela državne uprave nadležnog za poslove zaštite okoliša i prirode

- mr. sc. LEDA LEPRI, predstavnica središnjeg tijela državne uprave nadležnog za poslove e-Hrvatske

- VIKTOR KOPRIVNJAK, predstavnik središnjeg tijela državne uprave nadležnog za obranu

- dr. sc. MARKO LONČAREVIĆ, predstavnik središnjeg tijela državne uprave nadležnog za promet, prometnu infrastrukturu i elektroničke komunikacije

- mr. sc. BLAŽENKA MIČEVIĆ, predstavnica središnjeg tijela državne uprave nadležnog za poljoprivredu, šumarstvo i vodno gospodarstvo

- MILJENKA KUHAR, predstavnica središnjeg tijela državne uprave nadležnog za znanost i obrazovanje

- SANJA ŠABAN, predstavnica središnjeg tijela državne uprave nadležnog za zaštitu kulturne baštine

- GORAN BASARAC, predstavnik središnjeg tijela državne uprave nadležnog za gospodarstvo

- dr. sc. DANKO MARKOVINOVIĆ, predstavnik središnjeg tijela državne uprave nadležnog za poslove državne izmjere i katastra nekretnina

- ŽAKLINA ČIZMOVIĆ, predstavnica središnjeg tijela državne uprave nadležnog za poslove službene statistike

- LUKŠA ČIČOVAČKI, predstavnik tijela državne uprave nadležnog za sigurnost plovidbe

- doc. dr. sc. NENAD LEDER, predstavnik javne ustanove nadležne za obavljanje hidrografske djelatnosti

- DAMIR DELAČ, predstavnik zajednice gospodarstva geodezije i geoinformatike

- TANJA PUŠELJ OSTROŠKI, predstavnica zajednice gospodarstva informatičke tehnologije

- ROBERT PAJ, predstavnik strukovne udruge ovlaštenih inženjera geodezije.

Klasa: 080-02/17-02/79

Urbroj: 5030115/1-17-02

Zagreb, 16. ožujka 2017.

Predsjednik

mr. sc. Andrej Plenković, v. r.